  Виталий Пронин 2018-тӥ арлы 50 процентаз гуртъёсын эстӥськыны кулэ.Матысь 2 ар ӵоже шӧдскымон азинтӥськоз шаерамы газ кыскон. Та ласянь нимысьтыз программа кутӥзы Правительствоын 4-тӥ апреле.44 процентаз гинэ гуртъёсы газ кыскемын. Россиын та лыдпус 54 процентозь вуэ.2018-тӥ арлы 50 процентаз гуртъёсын эстӥськыны кулэ. Талы оглом 3,4 миллиард манет чакламын. Зэм, лэсьтӥськонъя, архитектурая но улон инты политикая министрлэн воштӥсез Дмитрий Варачёв верамъя, гуртоос но асьсэ кисыысьтызы уксёзэс пононо луозы. Та ужпум эскериськоз котькуд гуртын кенеш дыръя. Адямиос соглаш луизы ке, газ кыскыны котькуд юртъерлэсь коньдон бичалозы. Люкам уксё газлы чаклам коньдонлэсь 30 процентсэ уз ортчы. Озьы миым Можга ёросысь Мельниково гуртысь калык коньдон люказ. 5 иськем гумыосты кыскыны 6 миллион манет быриз, та пӧлысь 16 процентсэ гуртоос тыризы. Туннэ тазьы ик карын куд-ог гуртъёс соглаш луэмзэс веразы ни.Сергей Захаров Туспуктӥз А. Горбунов  